Aistis

Aistis yra lietuvių kalbos sintesatorius, galintis vyrišku balsu perskaityti tekstą.

Paleiskite programą "AistisW.exe". Naudodamiesi piktograma "Open" atidarykite  "readme.txt".  Pele ar žymeklio valdymo klavišais pažymėkite tekstą. Paspaudus piktogramą "Skaityti", kompiuteris balsu perskaitys pažymėtą tekstą. Pristabdyti skaitymą galite pasirinkę "Pauzė", o nutraukti - "Stop". Tuos pačius veiksmus galite atlikti naudodami atitinkamus meniu punktus.

Iš pradžių tekstui skaityti nustatomas nulinis greitis, o paspaudus meniu punktą "Skaitymas - Greitis", jis didinamas vienetu. Pasiekus penktą greitį, vėl grįžtama prie nulinio.

Pažymėjus vieną žodį ir pasirinkus "Skaitymas - Žodis", pažymėtas žodis bus sukirčiuotas ir išvestas į ekraną.

Ši programa skirta demonstravimui, todėl ją galite laisvai kopijuoti ir platinti demonstravimo tikslais. Siekdami apsaugoti garsinių vienetų rinkinį nuo panaudojimo ne pagal paskirtį, kai kuriuos vienetus pakeitėme pyptelėjimais.

Šiai programai garsinių vienetų rinkinį sudarė Aleksas Girdenis, teksto kirčiavimo ir transkribavimo programas rašė Arijus Ketlėrius, likusią dalį sukūrė Pijus Kasparaitis (elektroninis paštas pkasparaitis@yahoo.com).
